Laerskool gesluit ná skarlakenkoors-uitbreking | Maroela Media
Die Laerskool Vaalwater in Vaalwater, Limpopo, is met onmiddellike inwerkingtreding gesluit weens 'n uitbreking van skarlakenkoors.
Die skool het in 'n kennisgewing gesê die provinsiale departement van onderwys het die skool, sowat 60 km buite Modimolle (Nylstroom), tot verdere kennisgewing gesluit weens die hoogs aansteeklike aard van die siekte.
Ouers is versoek om onmiddellik hul kinders by die skool te kom haal. Die provinsiale departement van onderwys is om kommentaar genader en daar word gewag op terugvoer.
Skarlakenkoors is 'n bakteriële siekte wat kan voorkom in kinders met keelontsteking of velinfeksies. Dit veroorsaak 'n uitslag oor 'n groot deel van die liggaam en daar is amper altyd die simptome van 'n seer keel en koors. Skarlakenkoors kan ook braking veroorsaak en die kliere in die nek laat swel.
Dit begin gewoonlik as 'n rooi vlekagtige uitslag en knoppies wat soos skuurpapier voel. Die uitslag kan tot twee tot drie dae voordat 'n persoon siek voel, voorkom of tot sewe dae daarna.
Skarlakenkoors word met antibiotika behandel. Die uitslag duur drie tot sewe dae en word gewoonlik gevolg deur die verskilfering van die vel. Pasiënte wat nie behandeling ontvang het nie, moet vir 'n week of twee afgesonder word.
Uitbreking?! Dis nie 'n woord nie! Dis 'n uitbraak.
Word hierdoe siekte nie gedek deur die immunisering van voorskoolse kinders nie ?
Thelsa – nee daar is nie 'n entstof vir die siekte nie . En al was daar is daar nog steeds geen waarborg dat jou kind dit nie kan kry nie. Met al die "live vaccines" word daar duidelik genoem dat jou kind nog steeds masels, waterpokkies of pampoentjies kan kry al word hulle ingeent. No vaccine gives immunity!
Dit is weird dat dit nie op ander nuuswebtuistes is nie. @Thelsa; dis complicated en ek dink hulle maak 'n groter issue daarvan as wat dit is. Dit word gecover deur die MMR, Measles, Mumps and Rubella inenting. My jongste (nou 6); het dit 2 keer gehad; alhoewel ek nie 100% seker is dat dit wel dit was nie; want hy't die simptome van Masels gewys; maar die Dokters kon nie uitfigure dat dit 'n Masels-rash was nie; tweedens; hy het seertjies in sy mond gehad; toe klassifiseer en behandel die Dr(s) in die 2 gevalle (dit was so 8… Lees meer »
Daar is nie 'n entstof vir skarlakenkoors nie en dit word ook nie deur enige ander entstof gedek nie. Dit is gelukkig nie meer die lewensbedreigende siekte wat dit vantevore was nie omdat kinders oor die algemeen sterker en gesonder is weens goeie voeding, higiëne en moderne sanitasie. Boonop word dit maklik met antibiotika behandel.